
PARLAMENTUL ROMÂNIEI

CAMERA DEPUTAŢILOR

Comisia pentru Tehnologia Informaţiei


PL.X. 92/16.03.2005


şi Comunicaţiilor

RAPORT

asupra proiectului de Lege privind respingerea Ordonanţei de urgenţă a Guvernului nr.11/2005 pentru abrogarea alin.(2) al art.38 din 
Ordonanţa de urgenţă a Guvernului nr.79/2002
privind cadrul general de reglementare a comunicaţiilor 
1.În conformitate cu prevederile art.89 din Regulamentul Camerei Deputaţilor, Comisia pentru Tehnologia Informaţiei şi Comunicaţiilor a fost sesizată în fond în vederea examinării şi  întocmirii raportului, în procedură de urgenţă, cu proiectul de Lege privind respingerea Ordonanţei de urgenţă a Guvernului nr.11/2005 pentru abrogarea alin.(2) al art.38 din Ordonanţa de urgenţă a Guvernului nr.79/2002 privind cadrul general de reglementare a comunicaţiilor, PL.X. 92/16.03.2005.
La întocmirea raportului s-au avut în vedere avizele din partea Consiliului Legislativ şi Comisiei juridică, de disciplină şi imunităţi.

Ordonanţa de urgenţă a Guvernului nr.11/2005 abrogă alin.(2) al art.38 din Ordonanţa de urgenţă a Guvernului nr.79/2002 privind cadrul general de reglementare a comunicaţiilor, aprobată cu modificări şi completări prin Legea nr.591/2002, deoarece este în contradicţie cu prevederile art.15 lit.a) din Legea nr.90/2001, prin care primul-ministru numeşte şi eliberează din funcţie conducătorii organelor de specialitate din subordinea Guvernului.

Senatul a adoptat proiectul de Lege privind resingerea Ordonanţei de urgenţă a Guvernului nr.11/2005 pentru abrogarea alin.(2) al art.38 din Ordonanţa de urgenţă a Guvernului nr.79/2002 privind cadrul general de reglementare a comunicaţiilor.

În cursul dezbaterilor dl. vicepreşedinte Dan Nica a adus la cunoştinţa comisiei faptul că prevederile Ordonanţie de de urgenţă a Guvernului nr.79/2002 au fost negociate şi puse de acord cu Uniunea Europeană în procesul de închidere a negocierilor privind capitolul 19 şi orice modificare a acestora necesită un aviz din partea Uniunii Europene.

2. Proiectul de lege face parte din categoria legilor organice, întrucât modifică prevederile Ordonanţei de urgenţă a Guvernului nr.79/2002, aprobată cu modificări şi completări prin Legea nr.591/2002, care are caracter organic.

3. La dezbaterea proiectului au participat, în conformitate cu prevederile art.51 şi 52 din Regulamentul Camerei Deputaţilor: din partea Guvernului: dl. secretar de stat Florin Bejan (Ministerul Comunicaţiilor şi Tehnologiei Informaţiei), dna. expert Secu Doina – Claudia (Ministerul Integrării Europene), dl. secretar de stat Vasile Rusu (Cancelaria Primului Ministru)

4. La lucrările Comisiei au fost prezenţi 11 deputaţi din totalul de 12 membri ai Comisiei. Raportul Comisiei a fost adoptat cu majoritatea voturilor celor prezenţi.


5. Proiectul de lege a fost adoptat de Senat în şedinţa din data de 14 martie 2005.


6. Potrivit art.75 din Constituţia României, republicată, şi a art.86 din Regulamentul Camerei Deputaţilor, Camera Deputaţilor este cameră decizională.


În urma dezbaterii, Comisia propune admiterea, fără modificări, a proiectului de lege.

PREŞEDINTE,




SECRETAR,

dr. Varujan Pambuccian

